bluuebunny/crossref_metadata_2025 huggingface dataset:
Η συγχορήγηση της ρανολαζίνης στην ταχύτητα ανάταξης της μετεγχειρητικής κολπικής μαρμαρυγής με αμιωδαρόνη σε ασθενείς μετά από αορτοστεφανιαία παράκαμψη
Authors: Σιμόπουλος Βασίλειος
Published: September 2021

Η κολπική μαρμαρυγή είναι η συχνότερη καρδιακή αρρυθμία η οποία μπορεί να επηρεάσει αρνητικά την ποιότητα ζωής κυρίως σε σχετικά νέους ανθρώπους και να μειώσει το προσδόκιμο επιβίωσης. Η αρρυθμία αυτή μπορεί να εμφανιστεί σε άτομα συνήθως άνω των 50 ετών και έχει συνήθως ως παθογενετικό υπόστρωμα την ισχαιμία του κολπικού μυοκαρδίου στα πλαίσια στεφανιαίας νόσου, τη διάταση ή την ίνωση των κολπικών κοιλοτήτων, την καρδιακή ανεπάρκεια, την αρτηριακή υπέρταση, και τον υπερ- ή υποθυρεοειδισμό. Μπορεί όμως να είναι και ιδιοπαθής, δηλαδή να μη βρίσκεται κάποιο παθολογικό αίτιο πού να εξηγεί την εμφάνισή της.Η θεραπεία της κολπικής μαρμαρυγής είναι επιβεβλημένη και αφορά την ανάταξή της, κυρίως όταν είναι συμπτωματική, και στη συνέχεια την πρόληψη άλλων επεισοδίων. Και στις δύο περιπτώσεις χρησιμοποιούνται αντιαρρυθμικά φάρμακα συνήθως των κατηγοριών Ι και ΙΙΙ. Οι β-αναστολείς και οι ανταγωνιστές ασβεστίου του τύπου των φαινυλαλκυλαμινών (Βεραπαμίλη) και βενζοδιαζεπίνης (Διλτιαζέμη) δεν έχουν ικανοποιητική δράση για την ανάταξη/πρόληψη της κολπικής μαρμαρυγής. Φάρμακα όπως η Αμιωδαρόνη, η προπαφαινόνη, η φλεκαϊνίδη, η ιμπουτιλίδη, και η βερνακαλάνδη μπορούν να ανατάξουν την κολπική μαρμαρυγή. Η Ρανολαζίνη φαίνεται από πολλές πειραματικές και κλινικές μελέτες να έχει σημαντικές ηλεκτροφυσιολογικές ιδιότητες ικανές να ανατάξουν την κολπική μαρμαρυγή προσφάτου ενάρξεως. Ο κύριος μηχανισμός της Ρανολαζίνης είναι η δράση της στους ταχείς διαύλους Na+, κυρίως όμως στο κολπικό μυοκάρδιο. Το φάρμακο μπλοκάρει σημαντικά το ρεύμα INa και επιβραδύνει την κολπική αγωγιμότητα ιδιαίτερα σε υψηλές καρδιακές συχνότητες, όπως κατά την μαρμαρυγή των κόλπων. Το τελευταίο είναι χαρακτηριστικό των open state channel blockers, όπως η Ρανολαζίνη.Στην παρούσα μελέτη χρησιμοποιήθηκε η Αμιωδαρόνη, ένας inactivated state blocker, μόνη ή σε συγχορήγηση με ρανολαζινη και αποδείχτηκε ότι ο συνδυασμός της ενδοφλέβιας έγχυσης Αμιωδαρόνης με per os Ρανολαζίνη είχε πολύ καλύτερο αποτέλεσμα στην ανάταξη της μετεγχειρητικής κολπικής μαρμαρυγής απ’ ότι η Αμιωδαρόνη μόνη της. Συγκεκριμένα, η προσθήκη Ρανολαζίνης στο σχήμα Αμιωδαρόνης ελάττωσε σημαντικά το χρόνο ανάταξης της κολπικής μαρμαρυγής στο 100% των ασθενών εντός περίπου 12 ωρών. Από τα αποτελέσματα φαίνεται η συνεργική δράση των δύο φαρμάκων, η οποία επιτάχυνε τον τερματισμό της αρρυθμίας. Πιστεύουμε ότι η ενδοφλέβια μορφή της Ρανολαζίνης θα ήταν πολύ αποτελεσματικότερη από την pos μορφή στην ταχύτητα ανάταξης της κολπικής μαρμαρυγής, χωρίς υποχρεωτικά την συγχορήγηση Αμιωδαρόνης.
Η ανοσολογική απάντηση των ασθενών με χρόνια αποφρακτική πνευμονοπάθεια στην αναπνοή μέσα από αντιστάσεις
Authors: Ασημάκος Ανδρέας-Στυλιανός
Published: September 2021

Η ολοσωματική άσκηση (Whole body Exercise -WBE) μεταβάλει τους υποπληθυσμούς των λεμφοκυττάρων στο περιφερικό αίμα. Η αναπνοή μέσα από αντιστάσεις, χαρακτηριστική στα αποφρακτικά αναπνευστικά νοσήματα, αποτελεί μια μορφή άσκησης των αναπνευστικών μυών. Έγινε η υπόθεση ότι η αναπνοή μέσα από εισπνευστική αντίσταση (Inspiratory Resistive Breathing -IRB) μεταβάλει τους υποπληθυσμούς των λεμφοκυττάρων του περιφερικού αίματος και ότι το οξειδωτικό στρες επάγει τις αλλαγές που συμβαίνουν στους υποπληθυσμούς των λεμφοκυττάρων τόσο μετά από την ολοσωματική άσκηση όσο και μετά από την άσκηση των αναπνευστικών μυών (IRB).Για να ελεγχθεί η ανωτέρω υπόθεση διεξήχθη το εξής πείραμα: Έξι υγιείς εθελοντές που δεν ήταν αθλητές υπεβλήθησαν σε 2 συνεδρίες ολοσωματικής άσκησης για 45 λεπτά στο 70% της μέγιστης κατανάλωσης οξυγόνου (VO2max) και 2 συνεδρίες αναπνοής μέσα από εισπνευστική αντίσταση στο 70% της μέγιστης εισπνευστικής πίεσης (maximum inspiratory pressure - Pi,max) πριν και μετά τη χορήγηση αντιοξειδωτικών. Το αντιοξειδωτικό σχήμα που χορηγήθηκε περιελάμβανε: βιταμίνες Α, Ε και C για 75 ημέρες, αλλοπουρινόλη για 30 ημέρες και Ν-ακετυλοκυστεΐνη (ΝΑC) για 3 ημέρες. Αίμα συλλεγόταν κατά την ηρεμία πριν τη συνεδρία (Rest), αμέσως μετά το τέλος της κάθε συνεδρίας (Εnd) και 120 λεπτά μετά το τέλος της κάθε συνεδρίας (120min into recovery). Οι υποπληθυσμοί των λεμφοκυττάρων μετρήθηκαν με κυτταρομετρία ροής. Πριν τη χορήγηση αντιοξειδωτικών τόσο στο τέλος της ολοσωματικής άσκησης όσο και στο τέλος της αναπνοής μέσα από αντιστάσεις το ποσοστό των κυττάρων φυσικών φονέων (ΝΚ -Natural Killer) αυξήθηκε, το ποσοστό των Τ-βοηθητικών (Th: T-helper) λεμφοκυττάρων και ο λόγος CD4/CD8 ελαττώθηκε (Σύμπλεγμα Διαφοροποίησης ή CD: Cluster of Differentiation). Η χορήγηση αντιοξειδωτικών εξάλειψε τις ανωτέρω μεταβολές μετά τη συνεδρία IRB αλλά όχι και μετά τη συνεδρία WBE. Επιπλέον με το πέρας του IRB τα αντιοξειδωτικά προήγαγαν την αύξηση του ποσοστού των CD8+CD38+ λεμφοκυττάρων και άμβλυναν την αύξηση του ποσοστού των κυτταροτοξικών Τ-λεμφοκυττάρων. Οι μεταβολές του ποσοστού των CD8+CD45RA+ λεμφοκυττάρων αμβλύνθηκαν από τη χορήγηση αντιοξειδωτικών τόσο μετά τη συνεδρία IRB όσο και μετά τη συνεδρία WBE.Συμπερασματικά η αναπνοή μέσα από αντιστάσεις προκαλεί παρόμοιες με την ολοσωματική άσκηση μεταβολές στα ποσοστά των υποπληθυσμών των λεμφοκυττάρων του περιφερικού αίματος. Το οξειδωτικό στρες επηρεάζει κυρίως τις μεταβολές που επάγονται από την αναπνοή μέσα από αντιστάσεις.
Εμπειρική ανάλυση της οικολογικής καταναλωτικής συμπεριφοράς
Authors: Ζάβαλη Μαρία
Published: September 2021

Τα τελευταία χρόνια, το αυξημένο ενδιαφέρον για τα περιβαλλοντικά προβλήματα οδήγησε σε μια σημαντική άνοδο των πράσινων προϊόντων στην παγκόσμια αγορά. Σήμερα, όλο και περισσότεροι άνθρωποι παγκοσμίως προσπαθούν να υιοθετήσουν έναν «πράσινο» και πιο περιβαλλοντικά φιλικό τρόπο ζωής, επενδύοντας χρόνο και χρήματα προς αυτήν την κατεύθυνση. Όμως παρά το αυξημένο ενδιαφέρον και τις επενδύσεις στην πράσινη παραγωγή, οι καταναλωτές δεν αγοράζουν πράσινα προϊόντα στο βαθμό που αναμενόταν. Στόχος της παρούσας διδακτορικής διατριβής είναι η σκιαγράφηση του προφίλ του πράσινου καταναλωτή στην Ελλάδα, σε μια περίοδο κατά την οποία η χώρα έχει πληγεί βαθύτατα από την οικονομική κρίση. Επιπλέον, αναλύεται ο ρόλος των κοινωνικο-δημογραφικών χαρακτηριστικών και των περιβαλλοντικών αξιών των συμμετεχόντων στην πράσινη κατανάλωση. Η ποσοτική έρευνα απευθύνθηκε σε 250 καταναλωτές στην Αθήνα και η στατιστική ανάλυση πραγματοποιήθηκε μέσω του στατιστικού προγράμματος SPSS 20.0. Η ποιοτική έρευνα βασίσθηκε σε δέκα επιχειρήσεις που δραστηριοποιούνται στον τομέα των πράσινων προϊόντων και υπηρεσιών και η επεξεργασία των αποτελεσμάτων πραγματοποιήθηκε με τη βοήθεια του λογισμικού προγράμματος NVIVO 11. Τα ευρήματα της διατριβής επιβεβαιώνουν ότι παρόλο που οι καταναλωτές έχουν γίνει πιο ευαίσθητοι στο ζήτημα της τιμής, έχουν υιοθετήσει έναν περιβαλλοντικά φιλικό τρόπο ζωής. Οι ισχυρές περιβαλλοντικές αρχές σε συνδυασμό με αρκετά κοινωνικο-δημογραφικά χαρακτηριστικά (φύλο, ηλικία, επίπεδο εκπαίδευσης) οδηγούν σε πράσινες αγορές. Ωστόσο, μετά την έκρηξη της χρηματοπιστωτικής κρίσης η κατανάλωση πράσινων προϊόντων μειώθηκε δραματικά. Επιπλέον, εντοπίστηκαν αρκετοί ανασταλτικοί παράγοντες της πράσινης κατανάλωσης όπως η παραπληροφόρηση σχετικά με την πράσινη σήμανση και τα προϊόντα, ο σκεπτικισμός των καταναλωτών, ο ρόλος της πολιτείας και η οικονομική κρίση. Τα εμπειρικά ευρήματα της παρούσας διατριβής έχουν πολλαπλές εφαρμογές -όχι μόνο την Ελλάδα- αλλά και σε οικονομίες με παρόμοια χαρακτηριστικά και θα μπορούσαν να αποτελέσουν τη βάση για τον επαναπροσδιορισμό των πράσινων πολιτικών, της επικοινωνίας και του μάρκετινγκ των επιχειρήσεων με στόχο την επικράτηση των πράσινων προϊόντων στην ελληνική αγορά.
Η σχέση της διατροφής με τον κίνδυνο ανάπτυξης παιδικής λευχαιμίας
Authors: Ντουβέλης Ευάγγελος
Published: September 2021

Η αιτιολογία της παιδικής λευχαιμίας παραμένει ασαφής.Για το ρόλο της διατροφής,υπάρχει μικρός αριθμός μελετών,ενώ δεν υπάρχουν παρόμοιες έρευνες στον ελληνικό παιδιατρικό πληθυσμό.Σε αυτή τη μελέτη χρησιμοποιήθηκαν τα δεδομένα του NARECHEM για να διερευνηθεί η σχέση της διατροφής με τον κίνδυνο παιδικής λευχαιμίας.Η πρώτη μελέτη εξέτασε το ρόλο της διατροφής της μητέρας κατά την εγκυμοσύνη στην εμφάνιση λευχαιμίας σε ηλικίες 1-4 έτη,ενώ η δεύτερη μελέτη το ρόλο της διατροφής του παιδιού στη λευχαιμογένεση σε μεγαλύτερες ηλικίες (5-14 έτη).Επιπλέον,διενεργήθηκε μια συστηματική ανασκόπηση και μετα-ανάλυση των αποτελεσμάτων των σχετικών μελετών της διεθνούς βιβλιογραφίας.Η ανάλυση έδειξε αντίστροφη συσχέτιση της μητρικής κατανάλωσης φρούτων,λαχανικών και ψαριών/θαλασσινών και θετική για την κατανάλωση ζαχαροσκευασμάτων/σιροπιών και κρέατος και παραγώγων του αναφορικά με την παιδική ΟΛΛ. Επίσης, η υψηλή πρόσληψη πρόσθετων λιπαρών από το παιδί συσχετίστηκε με αυξημένο κίνδυνο,ενώ η κατανάλωση γάλακτος/γαλακτοκομικών προϊόντων με μειωμένο κίνδυνο εμφάνισης παιδικής λευχαιμίας.Επιπλέον,η μετα-ανάλυση φαίνεται να επιβεβαιώνει τον προστατευτικό ρόλο της αυξημένης μητρικής κατανάλωσης φρούτων και λαχανικών,ενώ η αυξημένη πρόσληψη χοτ ντογκ/κονσερβοποιημένων αλλαντικών ήταν επιβαρυντική. Ωστόσο,τα αποτελέσματα αυτά είναι αρκετά επισφαλή,λόγω του μικρού αριθμού των σχετικών ερευνών,καθώς και των διαφορετικών στατιστικών μοντέλων που χρησιμοποιήθηκαν και επομένως είναι αναγκαία η διεξαγωγή περισσότερων μελετών.
Distributed optimization for intelligent demand response in smart grids
Authors: Κόρκας Χρήστος
Published: September 2021

Κατά τη διάρκεια των τελευταίων ετών, μεγάλη ερευνητική προσπάθεια έχει αφιερωθεί στην εύρεση μιας λύσης στα προβλήματα ελέγχου της λειτουργίας των "Ευφυών" Ηλεκτρικών Δικτύων. Η ενσωμάτωση των έξυπνων μετρητών, των ανανεώσιμων πηγών ενέργειας, της φόρτισης των ηλεκτρικών οχημάτων και της αποθήκευσης ενέργειας ανέκυψε πρόσφατα στη σκηνή του ηλεκτρικού συστήματος και προκάλεσε ακόμα μεγαλύτερο ενδιαφέρον στο πρόβλημα της "Ευφυούς" ηλεκτρικής ζήτησης. Στην βιβλιογραφία χρησιμοποιήθηκαν διάφορες τεχνικές βελτιστοποίησης για την ελαχιστοποίηση του κόστους λειτουργίας των κόμβων ενός Ηλεκτρικού Δικτύου , όπως τα κτίρια, τα μικροσυστήματα και οι σταθμοί φόρτισης ηλεκτικών οχημάτων, μειώνοντας την κατανάλωση ενέργειας, τις εκπομπές ρύπων και βελτιώνοντας την ποιότητα ζωής και την εξυπηρέτηση των καταναλωτών. Ωστόσο, μια τέτοια διαδικασία και μελέτη, δεν είναι ένα καθόλου εύκολο έργο. Σε αυτή την εργασία, παρουσιάζουμε μια σειρά καινοτόμων αλγορίθμων που στοχεύουν στη βελτιστοποίηση της λειτουργίας των κόμβων ενός ηλεκτρικού δικτύου. Συγκεκριμένα, μέσω διάφορων συστημάτων προσομοίωσης έξυπνων κτιρίων, μικροδικτύων και σταθμών φόρτισης ηλεκτρικών οχημάτων, επικυρώνουμε την απόδοση αυτών των αλγορίθμων στην ελαχιστοποίηση της κατανάλωσης ενέργειας, του οικονομικού κόστους, των εκπομπών ρύπων και της εξάρτησης από το δίκτυο, χωρίς να παραμελούμε την άνεση του χρήστη και τις ανάγκες του. Επιπλέον, οι ενέργειες αυτές πραγματοποιούνται υπό δυναμικά μεταβαλλόμενες συνθήκες όπως οι καιρικές συνθήκες, οι ανανεώσιμες πηγές ενέργειας, οι διακυμάνσεις των τιμών της ηλεκτρικής ενέργειας και τα ετερογενή χρονοδιαγράμματα χρήσης.
Κοινωνικοί και πολιτικοί μετασχηματισμοί στην Κρήτη κατά τον ύστερο 19ο και πρώιμο 20ο αιώνα
Authors: Λιμαντζάκης Γεώργιος
Published: September 2021

Αντικείμενο της διατριβής αυτής είναι η διαμόρφωση του Κρητικού Ζητήματος από τον Οργανικό Νόμο (1868) έως την ένωση της Κρήτης με την Ελλάδα (1913). Στο επίκεντρο της σχετικής ανάλυσης βρίσκονται οι σχέσεις μεταξύ χριστιανών και μουσουλμάνων στην Κρήτη, καθώς και το πως αυτές επηρέασαν και επηρεάστηκαν από την πολιτική (ή τις πολιτικές) των ευρωπαϊκών δυνάμεων έναντι της Κρήτης, της Ελλάδας και της Οθωμανικής Αυτοκρατορίας. Η συγκεκριμένη περίοδος επιλέχθηκε επειδή κατά τη διάρκεια αυτής δρομολογήθηκε και ολοκληρώθηκε -παρά τα εμπόδια, τις αντιδράσεις και τις αμφιταλαντεύσεις- η μεταβίβαση της εξουσίας από τους μουσουλμάνους στους χριστιανούς, με σημαντικό αντίκτυπο τόσο στις πολιτικές και κοινωνικές ισορροπίες εντός Κρήτης, όσο και στις ευρύτερες ισορροπίες και εξελίξεις εκτός αυτής.
Συσχέτιση του βιοχημικού παράγοντα ADAM 12 στο πρώτο τρίμηνο της κύησης με υπέρταση και καθυστέρηση της ενδομήτριας ανάπτυξης
Authors: Κασίμης Χαρίλαος
Published: September 2021

Σκοπός: Να καθορισθεί αν ο βιοχημικός δείκτης ADAM 12 στο μητρικό αίμα, στο Α τρίμηνο της κυήσεως , δύναται να χρησιμοποιηθεί ως δείκτης για υπέρταση – προεκλαμψία και ενδομήτρια υπολλειπόμενη ανάπτυξη εμβρύου. Υλικά και μέθοδοι: Είναι συγκριτική μελέτη για τον βιοχημικό δείκτη ADAM 12 μεταξύ δύο ομάδων εγκύων .Η μία ομάδα αποτελείται από 98 έγκυες [Ν= 98 ] οι οποίες στη πορεία της κύησης ανέπτυξαν υπέρταση , προεκλαμψία και είχαν έμβρυα με ενδομήτρια υπολλειπόμενη ανάπτυξη [ IUGR , SGA- Study group]H ομάδα μαρτύρων αποτελείται από έγκυες που δεν παρουσίασαν καμία επιπλοκή στην κύηση και είχαν έμβρυα με φυσιολογική ανάπτυξη [ Control group ] .Οι δύο ομάδες είχαν όμοια περίπου δημογραφικά στοιχεία και όμοια χαρακτηριστικά Ο βιοχημικός δείκτης ADAM 12 μετρήθηκε στο μητρικό αίμα των δύο ομάδων εγκύων στο Α τρίμηνο , στις έγκυες που προσήλθαν στο τμήμα εμβρυομητρικής της Γ Μαιευτικής – Γυναικολογικής Κλινικής του Αττικού Νοσοκομείου , για προσδιορισμό κινδύνου για χρωμοσωμιακές ανωμαλίες στις 11+0 εως 13 + 6 εβδ κυήσεως .Αποτελέσματα : Δεν υπήρχε καμία στατιστική διαφορά μεταξύ του μέσου log MoMτου βιοχημικού ADAM 12 μεταξύ της ομάδας εγκύων [study group ] που ανέπτυξαν υπέρταση ,προεκλαμψία και είχαν έμβρυα με υπολλειπόμενη ανάπτυξη [SGA, IUGR]και της ομάδας εγκύων που δεν είχαν καμία επιπλοκή στη κύηση και γέννησαν φυσιοογικού βάρους νεογνά [control group ] . Αντίθετα τα επίπεδα του ADAM 12 στην υποομάδα των εγκύων που ανέπτυξαν προεκλαμψία [ PE group ] ήταν στατιστικώς χαμηλότερα σε σχέση με την ομάδα εγκύων που δεν είχε καμία επιπλοκή στην κύηση [ Control group ] .[ mean log MoM :- Ο,109vs 0,008 P=0,010].Ομοίως τα επίπεδα του βιοχημικού δείκτη ADAM 12 στο μητρικό αίμα ήταν στατιστικώς χαμηλά σε έγκυες που ανέπτυξαν προεκλαμψία και υπέρταση [PE and/orPIH] σε σχέση με τα επίπεδα ADAM 12 των εγκύων που δεν είχαν καμία επιπλοκή στην κύηση [Control group ][ mean log MoM : -0,066 vs 0,008 P=0,015].Δεν υπήρξε καμία στατιστική διαφορά στις τιμές ADAM 12 μεταξύ των εγκύων που είχαν έμβρυα με υπολλειπόμενη ανάπτυξη [ υποoμάδα SGA , IUGR group ] και της ομάδας εγκύων που δεν είχαν καμία επιπλοκή στην κύηση [ Control group ] .Συμπέρασμα : Τα επίπεδα του βιοχημικού δείκτη ADAM 12 στο α τρίμηνο της κύησης ήταν στατιστικώς χαμηλότερα σε γυναίκες που αργότερα εμφάνισαν υπέρταση και προεκλαψία στην πορεία της κύησης συγκρινόμενο με γυναίκες που δεν είχαν καμία επιπλοκή στην κύηση. Αρα ο βιοχημικός δείκτης ADAM 12 είναι χρήσιμος προγνωστικός δείκτης υπέρτασης και προεκλαμψίας .
Ανοσοϊχημική διερεύνηση της παροδικής ακανθολυτικής δερματοπάθειας
Authors: Χαρίση Χριστίνα
Published: September 2021

Η παροδική ακανθολυτική δερματοπάθεια περιγράφηκε για πρώτη φορά από το δερματολόγο RW Grover το 1970 στη Νέα Υόρκη. Η νόσος Grover παρουσιάζει μεγάλη ποικιλομορφία τόσο στην κλινική εικόνα, όσο και στα υποκειμενικά συμπτώματα των ασθενών. Η ιστολογική έκφραση της νόσου ακολουθεί αυτή την ποικιλομορφία εμφανίζοντας εικόνα από αμιγώς ακανθολυτική έως εικόνα τύπου αλλεργικής εξ επαφής δερματίτιδας.Η προσπάθειά μας είχε στόχο τη σε βάθος μελέτη των διαφόρων μορφών της ιστολογικής εικόνας της νόσου και της σύνδεσής τους με πιθανούς παθογενετικούς μηχανισμούς. Έτσι συγκεντρώσαμε 110 περιστατικά νόσου Grover τα οποία χωρίσαμε σε 3 ομάδες βάσει της ιστολογικής τους εικόνας:Α) ΔΕΡΜΑΤΙΤΙΔΑ ΜΕ ΑΚΑΝΘΟΛΥΣΗ Β) ΚΥΡΙΩΣ ΑΚΑΝΘΟΛΥΣΗ με ελάχιστη έως καθόλου δερματίτιδα (εικόνα τύπου πέμφιγας-κοινής και φυλλώδους, τύπου Darier και τύπου πέμφιγας Hailey-Hailey Γ) ΜΕΙΚΤΟΣ ΤΥΠΟΣ όπου η ιστολογική εικόνα της πρώτης ομάδας και της δεύτερης ομάδας καταλάμβαναν στο ιστολογικό παρασκεύασμα το ίδιο ποσοστό περίπου.Ο μέσος όρος ηλικίας εμφάνισης της νόσου στη μελέτη μας ήταν τα 57, 2 έτη,και η εμφάνιση της νόσου ήταν περίπου ισομοιρασμένη μεταξύ των δύο φύλων (56 άνδρες/54 γυναίκες). Ο πιο συχνός ιστολογικός τύπος ήταν αυτός της δερματίτιδας με μικρού βαθμού ακανθόλυση, ενώ από τη δεύτερη ομάδα η πιό συχνή εικόνα ήταν αυτή της φυλλώδους πέμφιγας.Σε όλα σχεδόν τα περιστατικά παρατηρήθηκε κάποιου βαθμού διήθηση από ηωσινόφιλα στο χόριο σε ποσοστό μεγαλύτερο από αυτό που έχει αναφερθεί μέχρι τώρα.Παρόλα αυτά δεν έχει αναφερθεί μέχρι σήμερα το μεγάλο ποσοστό της εισόδου των ηωσινοφίλων στην επιδερμίδα, καθώς και το ποσοστό των ηωσινοφίλων σε επαφή με νεύρα.Παρατηρήθηκε επίσης αυξημένη παρουσία πλασματοκυττάρων στις ιστολογικές τομές με πιο συχνή εμφάνιση στη δεύτερη ομάδα και βαθμιαία μείωση της παρουσίας τους στις άλλες δύο ομάδες. Πιστεύουμε ότι η στατιστικά σημαντική παρουσία τους (p<0.0001) υποδηλώνει πιθανά ένα ξεχωριστό παθογενετικό μηχανισμό σε αυτή την ομάδα.Παρατηρήσαμε κάποιο βαθμό ινοβλαστικής αντίδρασης στο χόριο σχεδόν στα μισά περιστατικά (45,5%), γεγονός που θεωρούμε ότι οφείλεται στην αυξημένη παρουσία μαστοκυττάρων.Ένα ακόμα εύρημα που αναφέρεται για πρώτη φορά είναι η αύξηση του αριθμού τωνLangerhans κυττάρων στη νόσο του Grover. Η παρουσία των Langerhans κυττάρων φάνηκε να σχετίζεται με στατιστική σημαντικότητα με την ένταση της φλεγμονής.Εξετάσαμε την ύπαρξη βασεόφιλων στη νόσο του Grover και βρήκαμε θετική συσχέτιση της παρουσίας ηωσινόφιλων στο χόριο με τη διήθηση του χορίου από βασεόφιλα καθώς και θετική αναλογία μεταξύ ηωσινόφιλων στο χόριο και μαστοκυττάρων. Ενδιαφέρουσα παρατήρηση η οποία αναφέρεται και αυτή για πρώτη φορά είναι ότι η διήθηση του χορίου από μαστοκύτταρα και βασεόφιλα είναι ανάλογη από την αύξηση τωνLangerhans κυττάρων στην επιδερμίδα (p=0.001). Φαίνεται ότι για την αντίδραση του οργανισμού σε ένα ερέθισμα χρειάζεται ένας συνδιασμός διαφορετικών μηχανισμών οι οποίοι δρούν συμπληρωματικά.
Μελέτη της ταλαντωμένης ροής σε αγωγό με τοιχώματα μεταβαλλόμενα με περιοδικό τρόπο
Authors: Λατινόπουλος Περικλής
Published: September 2021

Αντικείμενο της παρούσας διατριβής αποτελεί η μελέτη της μη μόνιμης κίνησης ιξώδους ρευστού σε αγωγό με μεταβλητή διατομή. Σκοπός της είναι η συμβολή στη διερεύνηση των πολύπλοκων μηχανισμών της κυκλοφορίας του αίματος σε αρτηρίες και για τον λόγο αυτό εντάσσεται στον κλάδο της Βιοϊατρικής Μηχανικής και ειδικότερα των Βιολογικών Ροών. Το θέμα της εργασίας αφορά στην ταλαντωμένη ροή του αίματος μέσα από αγγεία (αρτηρίες) μεγάλης σχετικά διαμέτρου. Ειδικότερα εξετάζεται η περίπτωση παθολογικών καταστάσεων, όπου στα τοιχώματα των αγγείων παρατηρείται μια μεταβολή της διατομής κατά το μήκος τους λόγω της δημιουργίας στενώσεων που οφείλονται σε εναποθέσεις υλικών (διεργασία γνωστή ως αθηροσκλήρωση). Το ζητούμενο της παρούσας έρευνας είναι η εκτίμηση και ο ποσοτικός υπολογισμός της επίδρασης διαφόρων παραμέτρων, όπως η γεωμετρία και το είδος της ροής, στις μεταβολές βασικών υδροδυναμικών μεγεθών της κυκλοφορίας του αίματος, όπως είναι οι διατμητικές τάσεις, οι ταχύτητες ροής και οι περιοχές στροβιλισμών. Η σχηματοποίηση του φυσικού αυτού προβλήματος γίνεται θεωρώντας τη διδιάστατη ταλαντωμένη ροή ιξώδους, ασυμπίεστου ρευστού μέσα από αγωγούς με περιοδικά μεταβλητή διατομή. Μια απλή πειραματική μελέτη που προηγήθηκε οδήγησε στη λήψη αρχικών αποτελεσμάτων, ποιοτικής κυρίως μορφής, ενώ η διερεύνηση του γενικού φαινομένου των φυσιολογικών ροών επιτεύχθηκε με την αριθμητική επίλυση του πλήρους μαθηματικού ομοιώματος (εξισώσεις Navier-Stokes). Η επίλυση αυτή γίνεται με δύο -ανεξάρτητες μεταξύ τους- μεθόδους, τη μέθοδο των πεπερασμένων στοιχείων και τη μέθοδο των μικρών διαταραχών.Η ανάλυση των αποτελεσμάτων των δύο αυτών μεθόδων δείχνει ότι η συνδυασμένη χρήση τους καλύπτει πλήρως το φάσμα της μελέτης βιολογικών ροών που είναι σχηματοποιημένες σύμφωνα με τις βασικές παραδοχές του υπό μελέτη προβλήματος. Χαρακτηριστικά συμπεράσματα από τα αποτελέσματα της μελέτης είναι ότι η έντονη μεταβολή της διατομής του αγωγού προκαλεί μεγάλες διακυμάνσεις (μέγιστα και ελάχιστα) στις διατμητικές τάσεις κατά μήκος των τοιχωμάτων του, με άμεση συνέπεια την επιπόνησή τους, ενώ η εναλλαγή στενώσεων-διευρύνσεων αποτελεί κατά ένα σημαντικό ποσοστό την αιτία ανάπτυξης στροβιλισμών, που οδηγούν στην εξασθένιση των αγγείων. Η γνώση των σημαντικών αυτών αποκλίσεων από τις συνθήκες μιας φυσιολογικής ροής είναι ιδιαίτερα κρίσιμη και χρήσιμη κατά την εξέταση της υγιούς κατάστασης ενός συστήματος αιμοφόρων αγγείων.
Γενετική ανάλυση του πρωτοπαθούς γλαυκώματος ανοικτής γωνίας στον ελληνικό πληθυσμό
Authors: Λάβαρης Αναστάσιος
Published: September 2021

Εισαγωγή: Το γλαύκωμα είναι μια ετερογενής ομάδα οπτικών νευροπαθειών που οδηγούν σε σταδιακή εκφύλιση του οπτικού νεύρου και απώλεια όρασης. Τις τελευταίες δεκαετίες υπεύθυνα γονίδια έχουν ταυτοποιηθεί και η θεωρία πολυπαραγοντικής κληρονομικότητας ερευνάται για πολλές περιπτώσεις γλαυκώματος. Σκοπός αυτής της μελέτης είναι να ερευνηθεί η κατανομή πολυμορφισμών στα γονίδια glutathione S-transferase M1 (GSTM1), superoxide dismutase 2 (SOD2) και optic atrophy 1 (OPA1) σε ομάδα ασθενών Ελληνικής καταγωγής.Ασθενείς και μέθοδος: Έγινε μια μελέτη ασθενών-μαρτύρων που συμπεριέλαβε 106 ασθενείς με πρωτοπαθές γλαύκωμα ανοικτής γωνίας (ΠΓΑΓ) και 120 υγιείς-μάρτυρες Ελληνικής καταγωγής. Δείγμα DNA από κάθε έναν εκ των συμμετεχόντων αναλύθηκε γενετικά για τον εντοπισμό πολυμορφισμών στα γονίδια GSTM1(πολυμορφισμός GSTM1 null), SOD2 (πολυμορφισμός rs4880) και OPA1 (πολυμορφισμοί rs166850, rs10451941).Αποτελέσματα: Οι φορείς του γονότυπου GSTM1 null φαίνεται ότι εμφανίζουν αυξημένο κίνδυνο να εκδηλώσουν ΠΓΑΓ (OR=1.86, 95%CI=1.07-3.21; p=0.03). Τα αποτελέσματα της μελέτης δεν δείχνουν σημαντική συσχέτιση των πολυμορφισμών rs166850 and rs10451941 στο γονίδιο ΟΡΑ1 με το ΠΓΑΓ. Ο πολυμορφισμός SOD2 rs4880 δεν έδειξε στατιστικά σημαντική διαφορά μεταξύ των ασθενών με ΠΓΑΓ και των υγιών μαρτύρων. Η μέση ενδοφθάλμια πίεση (ΕΟΠ) των δύο οφθαλμών της ετεροζυγωτικής ομάδας (T / C) βρέθηκε σημαντικά υψηλότερη από την ομάδα με ομόζυγο (Τ / Τ) γονότυπο (19,13 ± 0,60 έναντι 17,59 ± 0,33, p = 0,02). Όταν συγκρίναμε την ΕΟΠ σε κάθε οφθαλμό ξεχωριστά, οι φορείς των (Τ / C) και (C / C) γονότυπων είχαν σημαντικά υψηλότερη ΕΟΠ στο αριστερό μάτι τους σε σύγκριση με τους φορείς του (Τ / Τ) γονότυπου [(Τ/C) 18,79 ± 0,56 έναντι (Τ / Τ) 17,2 ± 0,36, p= 0,02 και (C / C) 20,75 ± 2,14 έναντι (Τ / Τ) 17,2 ± 0,36, p= 0,03)]. Συμπεράσματα: Ο γονότυπος GSTM1 null φαίνεται να σχετίζεται με αυξημένο κίνδυνο εκδήλωσης ΠΓΑΓ στον Ελληνικό πληθυσμό. Δεν φάνηκε σημαντική συσχέτιση ανάμεσα στους πολυμορφισμούς του ΟΡΑ1 που μελετήθηκαν και το ΠΓΑΓ.Η μελέτη μας δεν διαπίστωσε σημαντική συσχέτιση μεταξύ του πολυμορφισμού SOD2 rs4880 και του ΠΓΑΓ. Η μέση ΕΟΠ των φορέων του C αλληλόμορφου σε ομόζυγη ή ετερόζυγη μορφή βρέθηκε σημαντικά υψηλότερη από ό, τι στην ομόζυγη (Τ / Τ) ομάδα. Καθώς δεν μπορούμε να απορρίψουμε την πιθανότητα ότι το οξειδωτικό στρες μπορεί να είναι καθοριστικός παράγοντας για την ανάπτυξη του ΠΓΑΓ, ενδέχεται να απαιτηθούν περαιτέρω μελέτες για να επιβεβαιωθεί η σημασία του γονιδίου SOD2 στην παθογένεση της νόσου.
Συσχέτιση μεταξύ επιπέδων Dickkopf-1 στο αρθρικό υγρό και στο αίμα σε άτομα με πρωτοπαθή οστεοαρθρίτιδα γόνατος και κλινικής βαρύτητας της νόσου
Authors: Θεολογής Θωμάς
Published: September 2021

Εισαγωγή: Η πρωτοπαθής ΟΑ γόνατος συμβάλλει στην αναπηρία μεταξύ ατόμων μέσης και μεγαλύτερης ηλικίας. Η πρωτεΐνη Dickkopf-1(Dkk-1) συνιστά ένα φυσικό ανταγωνιστή της σηματοδοτικής οδού Wnt/β-catenin, η οποία εμπλέκεται στην ομοιόσταση του χόνδρου και την οστική παραγωγή. Σκοπός της μελέτης είναι η διερεύνηση της συσχέτισης μεταξύ των επιπέδων στον ορό και το αρθρικό υγρό του Dkk-1 με τη βαρύτητα της νόσου σε ασθενείς με πρωτοπαθή ΟΑ γόνατος.Υλικό/Μέθοδος: 40 ασθενείς ηλικίας 56 έως 87 ετών με πρωτοπαθή ΟΑ γόνατος και 20 υγιή άτομα εντάχθηκαν στην παρούσα μελέτη. Πραγματοποιήθηκε λήψη προσθιοπίσθιων ακτινογραφιών σε φόρτιση του πάσχοντος γόνατος και καθορισμός της βαρύτητας της νόσου σύμφωνα με τα ακτινολογικά κριτήρια του συστήματος ταξινόμησης της ΟΑ κατά Kellgren και Lawrence. Τα επίπεδα Dkk-1 στον ορό και το αρθρικό υγρό μετρήθηκαν με τεχνική ELISA.Αποτελέσματα: Τα επίπεδα Dkk-1 στο αρθρικό υγρό ήταν σημαντικά υψηλότερα στους ασθενείς με ΟΑ σε σύγκριση με την ομάδα ελέγχου (180±182 pg/ml vs 128±330 pg/ml, p<0.001). Οι ασθενείς δεν παρουσίασαν στατιστικώς σημαντική διαφορά στις συγκεντρώσεις ορού Dkk-1 σε σχέση με την ομάδα ελέγχου (1289.8 pg/ml vs 1214.1 pg/ml, p=0.630). Τα επίπεδα Dkk-1 στο αρθρικό υγρό σε ασθενείς με ΟΑ σταδίου 4 κατά Kellgren και Lawrence ήταν σημαντικά αυξημένα σε σχέση με ασθενείς σταδίων 2 και 3 (1.97 pg/ml vs 2.23 pg/ml, p=0.017, λογαριθμική μετατροπή εξαιτίας μη κανονικής κατανομής των δεδομένων), ενώ οι συγκεντρώσεις Dkk-1 στον ορό μεταξύ των συγκεκριμένων υποομάδων εμφάνιζαν οριακά στατιστικώς σημαντική διαφορά (1111.8 pg/ml vs 1415.9 pg/ml, p=0.057).Συμπεράσματα: Τα επίπεδα Dkk-1 στο αρθρικό υγρό παρουσιάζουν θετική συσχέτιση με τη βαρύτητα της αρθρικής βλάβης στην ΟΑ γόνατος. Ο Dkk-1 μπορεί να διαδραματίζει σημαντικό ρόλο στην εκφυλιστική διεργασία της ΟΑ και ενδεχομένως να αναδειχτεί σε μία υποσχόμενη θεραπευτική προσέγγιση της ΟΑ μελλοντικά.
Διερεύνηση των παθογενετικών μηχανισμών στο ψευδοαποφολιδωτικό σύνδρομο
Authors: Παπαδοπούλου Μαργαρίτα
Published: September 2021

Σκοπός: Ο σκοπός της παρούσας μελέτης ήταν να προσδιοριστεί ανοσοϊστοχημικά η έκφραση του ανάλογου της λυσυλοξειδάσης ενζύμου 1 (LOXL1), της φιμπριλλίνης 1 (FBN1), του μετατρεπτικού αυξητικού παράγοντα β1 (TGF-β1) και της κυκλοοξυγενάσης-2 (COX-2) στο πρόσθιο περιφάκιο και στο υποκαψικό επιθήλιο του φακού ασθενών με ψευδοαποφολιδωτικό σύνδρομο (ΡΕΧ), προκειμένου να παρέχουμε μια καλύτερη κατανόηση στην παθογένεια του συνδρόμου ΡΕΧ.Μέθοδοι: Η μελέτη περιελάμβανε 47 ασθενείς με ΡΕΧ και 27 ασθενείς χωρίς ΡΕΧ σύνδρομο (ομάδα ελέγχου), οι οποίοι υποβλήθηκαν σε χειρουργική επέμβαση καταρράκτη. Στις τομές παραφίνης του περιφακίου, συμπεριλαμβανομένου και του υποκαψικού επιθηλίου του φακού χρησιμοποιήθηκε ανοσοϊστοχημεία προκειμένου να διερευνηθεί η έκφραση αυτών των πρωτεϊνών.Αποτελέσματα: Η ανοσοέκφραση των LOXL1 και FBN1 στο πρόσθιο περιφάκιο ήταν σημαντικά υψηλότερη (p<0.001) σε ασθενείς με ΡΕΧ σύνδρομο από ότι στην ομάδα ελέγχου. Η πυρηνική ανοσοθετικότητα της LOXL1 ήταν σημαντικά πιο συχνά παρατηρήσιμη σε ασθενείς με ΡΕΧ σύνδρομο σε σχέση με ασθενείς χωρίς ΡΕΧ (p = 0,017). Χαμηλή LOXL1 και COX-2 ανοσοθετικότητα στο κυτταρόπλασμα του υποκαψικού επιθηλίου του φακού εντοπίστηκε σημαντικά συχνότερα σε ασθενείς με σύνδρομο ΡΕΧ από ότι σε ασθενείς χωρίς ΡΕΧ (p = 0,015 και p = 0,042 αντίστοιχα). Η έκφραση του TGF-β1 παρουσίασε σημαντικά συχνότερα διάχυτο τύπο ανοσοχρώσης σε όλες τις στιβάδες του υποκαψικού επιθηλίου του φακού σε ασθενείς με σύνδρομο ΡΕΧ σε σύγκριση με την ομάδα ελέγχου (p <0,001). Στο κυτταρόπλασμα, σημαντική άμεση συσχέτιση της LOXL1 με την FBN1 και τον TGF-β1, καθώς και του COX-2 με την FBN1 παρατηρήθηκαν μόνο σε ασθενείς με σύνδρομο ΡΕΧ. Συμπεράσματα: Τα αποτελέσματά αυτής της μελέτης παρέχουν πολύτιμες πληροφορίες για την έκφραση και την εντόπιση των πρωτεϊνών LOXL1, FBN1, COX-2 και ΤGF-β1 και τους συσχετισμούς τους στο περιφάκιο και το υποκαψικό επιθήλιο του φακού. Αυτά τα δεδομένα όχι μόνο προάγουν τη γνώση για την αιτιοπαθογένεια του συνδρόμου, αλλά και περιλαμβάνει καινούργια ευρήματα όπως το διαφορετικό πρότυπο ανάπτυξης της ανοσοχρώσης στο σύνδρομο ΡΕΧ. Επίσης, προτείνουμε ότι το COX-2 παίζει ρόλο στην παθοβιολογία του συνδρόμου και θα έπρεπε να είναι το αντικείμενο μελλοντικών μελετών.
Η διαφορά μυϊκής οξυγόνωσης μεταξύ ενηλίκων ανδρών και προεφήβων αγοριών κατά τη διάρκεια ενός μέγιστου και ενός υπομέγιστου πρωτοκόλλου κόπωσης
Authors: Αντωνόπουλος Χρήστος
Published: September 2021

Η περιορισμένη αιματική οξυγόνωση θεωρείται από πολλούς ερευνητές ως ένας από τους βασικούς παράγοντες που μπορεί να συμβάλουν στο φαινόμενο της μυϊκής κόπωσης. Σκοπός της εργασίας ήταν να εξεταστεί η μυϊκή και εγκεφαλική οξυγόνωση κατά τη διάρκεια ενός μέγιστου και ενός υπομέγιστου πρωτοκόλλου κόπωσης των καμπτήρων των δαχτύλων. Στην έρευνα συμμετείχαν εθελοντικά 15 παιδιά ηλικίας 11.5 – 12.5 ετών και 15 ενήλικες ηλικίας 19 – 29 ετών. Όλοι οι συμμετέχοντες προσήλθαν σε δύο συνεδρίες και εκτέλεσαν μια μέγιστη βουλητική και μια υπομέγιστη (στο 20% της μέγιστης βουλητικής) ισομετρική προσπάθεια των καμπτήρων των δαχτύλων κρατώντας ένα χειροδυναμόμετρο μέχρι εξάντλησης. Ως σημείο εξάντλησης και διακοπής της διαδικασίας θεωρήθηκε το σημείο εκείνο πέραν του οποίου οι συμμετέχοντες δεν μπορούσαν να διατηρήσουν τη δύναμη τους πάνω από το 20% της δύναμης στόχου. Η οξυγόνωση του αίματος εκτιμήθηκε με τη μέθοδο NIRS που εφαρμόστηκε στους καμπτήρες των δαχτύλων και στον μετωπιαίο λοβό του εγκεφάλου. Σύμφωνα με τα αποτελέσματα, επήλθε αύξηση της οξυγονωμένης αιμοσφαιρίνης (HbO2) και της ολικής αιμοσφαιρίνης (Hbtot) του εγκεφάλου, ιδιαίτερα κατά τη διάρκεια της μέγιστης βουλητικής ισομετρικής σύσπασης και ήταν μεγαλύτερη στους ενήλικες σε σύγκριση με τα παιδιά. Αντίθετα, η από-οξυγονωμένη αιμοσφαιρίνη (HHb) του εγκεφάλου μειώθηκε μόνο κατά τη διάρκεια της υπομέγιστης βουλητικής ισομετρικής σύσπασης και στις δυο ομάδες συμμετεχόντων. Επιπρόσθετα, η οξυγονωμένη αιμοσφαιρίνη (HbO2) των μυών του πήχη μειώθηκε και στις δυο ομάδες κατά τη διάρκεια της μέγιστης βουλητικής ισομετρικής σύσπασης, με τους ενήλικες να παρουσιάζουν μεγαλύτερη μείωση σε σύγκριση με τα παιδιά, ενώ κατά τη διάρκεια της υπομέγιστης βουλητικής ισομετρικής σύσπασης δεν υπήρξαν σημαντικές διαφοροποιήσεις. Επίσης, η ολική (Hbtot) και η από-οξυγονωμένη (HHb) αιμοσφαιρίνη των μυών του πήχη αυξήθηκε σταδιακά κατά την εφαρμογή και των δυο ισομετρικών πρωτοκόλλων κόπωσης και στις δυο ομάδες. Συμπερασματικά, η περιορισμένη αιμάτωση, πιθανά ως απόρροια της αύξησης της ενδομυϊκής πίεσης κατά την εφαρμογή βουλητικών ισομετρικών συσπάσεων (μέγιστων και υπομέγιστων), συνεπάγεται την ανάπτυξη κόπωσης, η οποία και εμφανίζεται εντονότερη στους ενήλικες σε σύγκριση με τα παιδιά και ιδιαίτερα κατά την εφαρμογή του μέγιστου πρωτοκόλλου.
Επίδραση της συστηματικής χορήγησης bevacizumab στην καρδιοαγγειακή πρόγνωση ογκολογικών ασθενών
Authors: Μιχελόγγονα Αρχοντούλα
Published: September 2021

Το αντίσωμα της μπεβασιζουμάμπης, που έχει σαν στόχο τον VEGF, χρησιμοποιείται ευρέως στη θεραπεία του καρκίνου. Σκοπό της παρούσας μελέτης αποτελεί η εκτίμηση της καρδιαγγειακής πρόγνωσης των ογκολογικών ασθενών που έλαβαν συστηματικά μπεβασιζουμάμπη.Ένα δείγμα 147 ασθενών που έπασχαν από μεταστατικό καρκίνο του μαστού ή του παχέος εντέρου, σταδιοποιήθηκαν και επιλέχθηκε να λάβουν 1ης γραμμής χημειοθεραπεία με συμβατικό σχήμα κι ανάλογα με την εκτίμηση του ογκολόγου προστέθηκε στο σχήμα αυτό μπεβασιζουμάμπη ή όχι. Ο έλεγχος των ασθενών έγινε σε 3 φάσεις: την ημέρα πριν την έναρξη της θεραπείας, έξι (6) μήνες και δεκαοχτώ (18) μήνες μετά το τέλος της θεραπείας. Το ποσοστό ασθενών ελεύθερων καρδιαγγειακών συμβαμάτων στους 18 μήνες ήταν 88.4 ± 4.1% για την μπεβασιζουμάμπη και 98.6 ± 1.4% για την ομάδα ελέγχου (p=0.05). Όλα τα καρδιαγγειακά συμβάματα αφορούσαν έμφραγμα του μυοκαρδίου (Myocardial Infarction, MI) και ήταν σημαντικά υψηλότερη η επίπτωση στην ομάδα της μπεβασιζουμάμπης σε σύγκριση με την ομάδα ελέγχου (9,21% έναντι του 1,40%, p = 0,03). Η πολυπαραγοντική ανάλυση αναγνώρισε το LBBB στο αρχικό ηλεκτροκαρδιογράφημα, καθώς και τη χορήγηση μπεβασιζουμάμπης σαν τους μόνους ανεξάρτητους προδιαθεσικούς παράγοντες για εμφάνιση καρδιαγγειακών συμβαμάτων (p<0.001). Στην υπερηχογραφική μελέτη, όσον αφορά τους δείκτες αξιολόγησης της συστολικής λειτουργίας, το Sa ήταν σημαντικά χαμηλότερο στους 6 μήνες (10.93±4.64 έναντι 9.90±3.59 cm/s, p=0.0007), και παρέμεινε σημαντικά χαμηλότερο στους 18 μήνες (10.93±4.64 έναντι 9.03±9.56 cm/s, p=0.003). Από τους δείκτες εκτίμησης διαστολικής δυσλειτουργίας, ο δείκτης E/E΄ αυξήθηκε στους 6 μήνες (5.83±2.53 έναντι 7.86±3.45, p=0.0005),
Εξακρίβωση της προγνωστικής αξίας γονιδιωματικών δεικτών στην πρόγνωση του καρκίνου, με μετα – ανάλυση
Authors: Κωνσταντινόπουλος Ευάγγελος
Published: September 2021

Ένας μεγάλος αριθμός κοινών ασθενειών συμπεριλαμβανομένου του καρκίνου έχουν περίπλοκο γενετικό υπόβαθρο με πολλαπλές γενετικές και περιβαλλοντικές παραμέτρους που συμβάλλουν στην προδιάθεση. Μια βιβλιογραφική αναζήτηση μεταξύ των διάφορων μετα-αναλύσεων δείχνει ότι υπάρχουν αντικρουόμενα αποτελέσματα και συμπεράσματα. Στην παρούσα μελέτη, έγινε μια μετα-ανάλυση συγκεντρώνοντας δημοσιευμένες μετα-αναλύσεις που έχουν δείξει ότι υπάρχει συσχέτιση μεταξύ μιας τυχαίας επίδρασης με κάποιο τύπο ή τύπους καρκίνου ή υπάρχει προγνωστική αξία μιας γονιδιακής αλλαγής σε γονίδια που σχετίζονται με διάφορους τύπους καρκίνου. Η συνολική ανάλυση αρχικά είχε σκοπό να αναδείξει συσχετίσεις (1) μεταξύ γονιδίων που όταν υφίστανται μεταλλάξεις οδηγούν σε διαφορυς τύπους καρκίνου και (2) μεταξύ ομάδων γονιδίων και τύπων καρκίνου. Στην παρούσα μετα-ανάλυση χρησιμοποιήθηκαν 150 μετα-αναλύσεις οι οποίες περιλάμβαναν 4.474 μελέτες, 2.452.510 περιστατικά και 3.091.626 μάρτυρες (5.544.136 άτομα στο σύνολο) συμπεριλαμβάνοντας διάφορες ομάδες από διάφορες, εθνότητες και ομάδες όπως Αμερικανοί, Λατίνοι, Αβοριγινοί κ.α. Τα αποτελέσματά μας ήταν όχι μόνο σε συμφωνία με προηγούμενα δημοσιευμένα αποτελέσματα αλλά ανέδειξαν και νέες συσχετίσεις μεταξύ γονιδίων και διάφορων τύπων καρκίνου. Η ανάλυσή μας έδειξε 17 ζεύγη γονιδίων-τύπων καρκίνου που επηρεάζονται και δημιουργούν ομάδες γονιδίων, πολλά από τα οποία είναι ανεξάρτητα από τα κριτήρια που τέθηκαν, το οποίο δείχνει ότι έχουν βιολογική σημασία.
Security policies for cloud computing
Authors: Γεωργίου Δήμητρα
Published: September 2021

Οι μαζικές τεχνολογικές εξελίξεις του παγκόσμιου εμπορίου και η ανάγκη διασυνοριακής κίνησης των προσωπικών πληροφοριών, δημιουργούν την ανάγκη να καθοριστούν πολιτικές ασφαλείας και να προταθούν ειδικοί κανονισμοί για την ενίσχυση της προστασίας των προσωπικών δεδομένων των πολιτών. Ένα τέτοιο τεχνολογικό επίτευγμα, το οποίο δημιουργεί προκλήσεις στην προστασία των προσωπικών δεδομένων, είναι το Nέφος Υπολογιστών (Cloud Computing). Το κύριο χαρακτηριστικό του είναι ότι επιτρέπει εύκολη και κατά απαίτηση πρόσβαση στο δίκτυο σε υπολογιστικούς πόρους, ανεξάρτητα από το πού βρίσκονται τα δεδομένα, η οποία μπορεί να τροφοδοτηθεί γρήγορα και να υπάρξει με την ελάχιστη προσπάθεια διαχείρισης ή αλληλεπίδραση παροχής υπηρεσιών.Η κατάσταση αυτή δίνει νέες διαστάσεις στη διασυνοριακή κίνηση των προσωπικών δεδομένων και για το λόγο αυτό έχει γίνει αναγκαίος ο καθορισμός της πολιτικής ασφαλείας των υπηρεσιών του Νέφους. Για την νέα εποχή του Νέφους, ο σκοπός της πολιτικής ασφάλειας είναι να προστατεύσει τους ανθρώπους και τις πληροφορίες, να θέσει κανόνες για την αναμενόμενη συμπεριφορά των χρηστών, να ελαχιστοποιήσει τους κινδύνους και να βοηθήσει στην παρακολούθηση των συμμορφώσεων με τους κανονισμούς. Αυτή η διατριβή προτείνει μια μεθοδολογία που μπορεί να υιοθετηθεί για την ανάπτυξη μιας γενικότερης πολιτικής ασφαλείας συστήματος Νέφους Υπολογιστών, με στόχο πάντα την ασφάλεια των δεδομένων. Πιο συγκεκριμένα, επικεντρώνεται ειδικά στο μοντέλο υπηρεσιών του Software-as-a-Service (SaaS). Στην ακόλουθη έρευνα, παρατίθενται οι απειλές και οι απαιτήσεις ασφαλείας που ισχύουν μόνο για τα Περιβάλλοντα Νέφους Υπολογιστών, και προτείνονται μέτρα και αντίστοιχες πολιτικές ασφαλείας για την αποφυγή τους. Επιπλέον, προτείνεται μια μέθοδος που θα μπορούσε να υιοθετηθεί από τους Παρόχους υπηρεσιών Νέφους για τον έλεγχο της ασφάλειας των συστημάτων τους, αφού η ασφάλεια είναι έναν από τα βασικότερα προβλήματα τους.
Photonic devices of piezoelectric quantum dots
Authors: Γερμάνης Σάββας
Published: September 2021

Semiconductor Quantum Dots (QDs) are an ideal artifcial system to studyfundamental properties of matter and the ultimate component of quantum informationprocessing. Towards the implementation of a tunable source of singlephotons or entangled photon pairs, we present here a study on self-assembledInAs/GaAs QDs, grown on a high-index (211)B GaAs substrate. The system hasall the benefts of regular and well-studied (100) InAs/GaAs QDs, but additionallyhas a fascinating characteristic, which is the presence of a large vertical piezoelectric(PZ) feld inside the QDs, bringing in a number of signifcant advantages,which are illustrated in this work. First, the PZ feld along the growth directionpreserves the high symmetry of the confning potential, leading to negligible fnestructure splitting (FSS) values in the system, which is essential for entanglementapplications. By polarization resolved micro-photoluminescence experiments wededuce negligible FSS values of PZ QDs, which make them good candidates forquantum information applications. Second, the PZ feld generates large excitonbiexcitonenergy splittings, which is prerequisite for single photon applications athigh temperatures. This ability is demonstrated by cross-correlation experimentson single exciton emission lines, showing clear anti-bunching behaviour at elevatedtemperatures. Third, due to the pronounced PZ feld, the emission wavelength ofthese QDs should be very sensitive to an applied external electric feld, leading tosignifcant Stark shifts in this QD system. To explore this, a special dot-containingdiode structure has been fabricated and studied, and enhanced Stark tuning of theQD emission has been observed. Finally, our results provide a clear demonstrationof the importance of non-linear piezoelectric efects in Zinc-Blende semiconductors
Παρακολούθηση ασθενών με κυστικές παθήσεις των μαστών με υπερηχοτομογράφημα
Authors: Μπιλάλη Μαρία
Published: September 2021

Οι κύστεις αποτελούν περίπου το 25% των ψηλαφητών διογκώσεων του μαστού. Ο υπέρηχος είναι δυνατό να κατατάξει τις κυστικές βλάβες του μαστού ανάλογα με τον βαθμό επικινδυνότητας και η κατάταξη αυτή καθορίζει και την ενδεδειγμένη αντιμετώπιση. Στην παρούσα έρευνα παρακολουθήσαμε προοπτικά ασθενείς με ψηλαφητές κυστικές βλάβες του μαστού και καταγράφηκε η αντιμετώπιση της βλάβης καθώς και η εξέλιξη της.Οι ασθενείς που μελετήσαμε εξετάσθηκαν στα εξωτερικά ιατρεία της Α΄ Προπαιδευτικής Χειρουργικής Κλινικής της Ιατρικής Σχολής του Καποδιστριακού Πανεπιστημίου Αθηνών, στο Ιπποκράτειο Γενικό Νοσοκομείο λόγω ψηλαφητής διόγκωσης στον μαστό με κλινικά καλοήθη στοιχεία κατά τα έτη 2000-2006. Η παρακολούθηση των παραπάνω ασθενών έγινε τουλάχιστον για 6 χρόνια (από 6-10 χρόνια).Όλοι οι ασθενείς που μελετήσαμε υποβλήθηκαν σε υπερηχογραφία αμφοτέρων των μαστών και κλινικής εξέτασης. Οι ασθενείς άνω των 40 ετών υποβλήθηκαν και σε μαστογραφία. Συμπληρωματικά μερικοί ασθενείς έκαναν και μαγνητική ή ψηφιακή μαστογραφία, κατά περίπτωση. Τέλος, σε όλους τους ασθενείς καταγράφηκαν το φύλο, η ηλικία, το ατομικό και οικογενειακό ιστορικό, τα ευρήματα της μαστογραφίας και του υπερήχου, η παθολογοανατομική διάγνωση της εγχειρητικής βιοψίας, καθώς και η κυτταρολογική διάγνωση του υγρού της κύστης. Το στατιστικό ολοκληρωμένο πρόγραμμα SPSS 11.0 χρησιμοποιήθηκε για την ανάλυση των δεδομένων. Σε όλες τις αναλύσεις τιμές p μικρότερες από 0,05 θεωρήθηκαν στατιστικά σημαντικές.Συνολικά, εξετάσθηκαν με υπερηχογράφημα μαστών 278 ασθενείς, εκ των οποίων οι 269 ήσαν γυναίκες (96,7%) και οι εννέα άνδρες (3%), με ψηλαφητή διόγκωση στον ένα ή και στους δύο μαστούς. Ο μέσος όρος ηλικίας των γυναικών ασθενών ήταν 46,8 ετών (SD±10.3), ενώ ο μέσος όρος ηλικίας των αρρένων ασθενών ήταν 52 ετών (SD±14), με την διαφορά να μην είναι στατιστικά σημαντική (p>0.05). Ο μέσος όρος του χρόνου παρακολούθησης ήταν 57 μήνες (SD±12), ενώ το μεγαλύτερο ποσοστό των ασθενών (256 ποσοστό 92%) ολοκλήρωσαν τον χρόνο παρακολούθησης. Ο υπερηχογραφικός έλεγχος τεκμηρίωσε ορθά την διάγνωση σε 172 περιπτώσεις (ποσοστό 87,3%), ενώ σε 17 περιπτώσεις έδωσε ψευδώς θετικά αποτελέσματα (ποσοστό 8,6%). Όσον αφορά τις κυστικές βλάβες του μαστού, ο υπέρηχος απέτυχε να χαρακτηρίσει σωστά 1 μόνο περίπτωση.Συμπερασματικά, η παρούσα μελέτη αναδεικνύει ότι είναι ασφαλές να χαρακτηρισθεί ένα ψηλαφητό κυστικό μόρφωμα του μαστού ως καλόηθες και να προταθεί μακροχρόνια παρακολούθηση αντί της χειρουργικής εξαίρεσης, εφόσον παρουσιάζει σταθερότητα κλινικά και απεικονιστικά, για τουλάχιστον 2 χρόνια, καθώς σε κανέναν ασθενή από τους 278 που τέθηκαν σε τακτικό έλεγχο για 6 χρόνια δεν παρατηρήθηκε καμία περίπτωση καθυστερημένης διάγνωσης καρκίνου του μαστού σε βλάβη που αρχικά είχε χαρακτηρισθεί πιθανώς καλοήθης ή καλοήθης.
Θρησκεία και πολιτική
Authors: Καραγεωργάκη Σοφία
Published: September 2021

Η παρούσα διατριβή αποτελεί μια συμβολή στην έρευνα του θρησκευτικού φαινομένου και της αλληλεπίδρασης του με την πολιτική εξουσία την εποχή των Πτολεμαίων. Η έρευνα εστιάστηκε στην προπαγάνδα τόσο της πολιτικής όσο και της θρησκευτικής εξουσίας η οποία αποσκοπούσε στην εδραίωση της βασιλείας των Πτολεμαίων και στην ενίσχυση της δυναστικής λατρείας. Οι δύο πρώτοι βασιλείς, ο Πτολεμαίος Α΄ Σωτήρας και ο Πτολεμαίος Β΄ Φιλάδελφος, κατάλαβαν το σπουδαίο ρόλο που διαδραμάτιζαν οι αρχαίες παραδοσιακές λατρείες στη ζωή των Αιγυπτίων και έσπευσαν να τις ενστερνιστούν. Θεμελιώθηκε με τον τρόπο αυτό μια νέα, αλλά ξένη δυναστεία πάνω στις παλαιότερες φαραωνικές δυναστείες και με ευφυή τρόπο οι νέοι ηγεμόνες εμφανίστηκαν ως νέοι Φαραώ, θεοποιημένοι και ταυτιζόμενοι με τους παραδοσιακούς αιγυπτιακούς θεούς. Παράγοντες που ενίσχυσαν την πολιτική αυτή ύθυνση των Πτολεμαίων ήταν το αιγυπτιακό ιερατείο, το οποίο εξέδιδε τα διατάγματα υπέρ των βασιλέων, οι εορτές, η «κατασκευή» της λατρείας του Σάραπι όπως επίσης και η αυλική ποίηση, με κύριους εκπροσώπους τον Θεόκριτο και τον Καλλίμαχο. Κατά τη διεξαγωγή της έρευνας προέκυψε ότι η στενή σχέση θρησκευτικής και πολιτικής εξουσίας οριοθετείται και όπως διαπιστώθηκε από τη θρησκευτική πολιτική των Πτολεμαίων, η ανισορροπία στις σχέσεις των δύο αυτών εξουσιών επέφεραν τη σταδιακή αποσύνθεση του πτολεμαϊκού κράτους. Επίσης το κυριότερο προπαγανδιστικό όπλο των Πτολεμαίων, δηλαδή η δυναστική λατρεία δεν φάνηκε να συγκινεί το ελληνικό στοιχείο που διαβιούσε στην Αίγυπτο. Αυτό βέβαια δεν εκπλήσσει λόγω της πολιτικής ιδιοσυγκρασίας των Ελλήνων και της μη εξοικείωσής τους με τέτοιου είδους λατρείες, εν τούτοις αρχίζουν σταδιακά να αποδέχονται την αποθέωση των Πτολεμαίων και να μετέχουν στις διάφορες λατρείες που τελούνταν προς τιμήν τους. Η αποδοχή όμως αυτή ήταν επιφανειακή, ουσιαστικά οι Έλληνες δεν πίστεψαν ποτέ στη θεότητα αυτών των ηγεμόνων, απλώς αποδέχτηκαν τη θεοποίησή τους, προφανώς για να αποκομίσουν προσωπικά οφέλη και να επιβιώσουν σε μια θεοκρατική κοινωνία, χωρίς όμως αυτό να σημαίνει ότι με την πρώτη ευκαιρία δε θα την απέρριπταν. Εντυπωσιακός ακόμη είναι ο τρόπος που συμβάδισαν η αρχαία αιγυπτιακή παράδοση με τον νεοφερμένο ελληνισμό που οδήγησε στον λαμπρό ελληνο-αιγυπτιακό πολιτισμό.
Διερεύνηση της γονιδιακής βάσης της ενδομητρίωσης και συσχέτισή της με τη γονιδιακή βάση της αθηροσκλήρυνσης
Authors: Γερολυμάτου Κωνσταντίνα
Published: September 2021

Σκοπός της μελέτης είναι η διερεύνηση της συσχέτισης της γονιδιακού προφίλ της ενδομητρίωσης με αυτό της αθηροσκλήρυνσης. Εγινε μέτρηση με PCR 12 γονιδιακών πολυμορφισμών που έχουν συνδεθεί με την αθηρογένεση και τη θρομβογένεση. Συμπέρασμα: Η ενδομητρίωση έχει γενετική προαθηρωματική και προθρομβωτική βάση, η οποία είναι πολυγονιδιακή τόσο στο προαθηρωματικό όσο και στο προθρομβωτικό σκέλος της.
Airport business excellence
Authors: Παράσχη Παρασκευή
Published: September 2021

Η Διατριβή πραγματεύεται το θέμα της διαχείρισης απόδοσης των αεροδρομίων δημιουργώντας κι εφαρμόζοντας σε παγκόσμια κλίμακα το Airport Business Excellence Model (ABEM). Το μοντέλο εξετάζει ένα πλήθος βιοτικών και αβιοτικών παραγόντων και τις αλληλεπιδράσεις τους, στο πλαίσιο της ολιστικής διαχείρισης της απόδοσης του airport ecosystem.
Από τον Σορέλ στη φλωρεντινή avant garde
Authors: Κόκκορης Σωτήριος
Published: September 2021

Αντικείμενο της συγκεκριμένης διατριβής αποτελεί το πώς η ιδεολογία του ιταλικού φασιστικού κινήματος επηρεάστηκε από ιδεολογικά ρεύματα της ευρωπαϊκής πολιτικής σκέψης στα τέλη του 19ου και στις αρχές του 20ού αιώνα, ιδιαίτερα στο θέμα της χρήσης βίας για την επιτέλεση πολιτικών σκοπών. Επιπρόσθετα, διερευνάται η ύπαρξη ιδεολογικού υπόβαθρου, μέσω της ηθικοποίησης της βίας, στις πράξεις των squadristi, οι οποίοι αποτέλεσαν το πιο δυναμικό τμήμα του ιταλικού φασιστικού κινήματος, την πρακτική αποτύπωση των θεωριών της βίας του φασιστικού ιδεολογικού οπλοστασίου. Το χρονικό όριο της έρευνας έχει ως καταληκτικό σημείο την ανάληψη της εξουσίας από το φασιστικό κίνημα, τον Οκτώβριο του 1922.
Extraction of antioxidant polyphenols from Moringa oleifera leaves using a biomolecule based low transition temperature mixture
Authors: Καραγεώργου Ιωάννα
Published: September 2021

Το δέντρο M. oleifera είναι ιθαγενές φυτό των Ιμαλαιίων και ευρέως γνωστό λόγω των σημαντικών διατροφικών και φαρμακολογικών ιδιοτήτων του. Σε αυτή τη μελέτη το δέντρο καλλιεργήθηκε για πρώτη φορά στην Ελλάδα και μελετήθηκε ως προς την θρεπτική του αξία. Στα φύλλα του βρέθηκε υψηλή περιεκτικότητα σε πρωτεΐνες και αμινοξέα καθώς και ολικές φαινόλες και φλαβονόλες. Θεωρείται πλούσια πηγή λιπιδίων, μετάλλων, καροτενοειδών και βιταμινών C και Ε. Στο τσάιβοτάνων βρέθηκαν υψηλά επίπεδα σε ολικές φαινόλες και φλαβονόλες.Στη συνέχεια, διερευνήθηκε η εκχύλιση πολυφαινολών από φύλλα M.oleifera, με τη χρήση ενός μείγματος χαμηλής θερμοκρασίας μετάπτωσης (LTTM).Έγινε βελτιστοποίηση της συγκέντρωσης του (CLTTM), της μοριακή αναλογίας (Rmol) γλυκερόλης προς οξικό νάτριο και εκτίμηση της επίδρασης της θερμοκρασίας.Μέγιστη απόδοση φάνηκε να επιτυγχάνεται με χρήση CLTTM = 80% (β /ο) και Rmol =6 ενώ σε συγκριτική αξιολόγηση με αιθανόλη 80% έδειξε ότι το LTTM ήταν σημαντικά πιο αποτελεσματικό στην εκχύλιση πολυφαινολών και φλαβονοειδών,αποδίδοντας εκχυλίσματα με υψηλότερη αναγωγική ισχύ.Το LTTM με βελτιστοποιημένη σύνθεση χρησιμοποιήθηκε για την αξιολόγηση της επίδρασης της β-κυκλοδεξτρίνης (CD) στην αποτελεσματικότητα της εκχύλισης πολυφαινόλης από τα φύλλα του M. οleifera. Η μέθοδος χρησιμοποιήθηκε για να εκτιμηθεί η ταυτόχρονη επίδραση της συγκέντρωσης CD (CCD), του λόγου υγρού προς στερεό (RL/S) και της θερμοκρασίας (T) (CCD = 1%, RL/S = 40 mL g-1,Τ = 40 °C). Η απόδοση σε ολικές πολυφαινόλες (ΥΤΡ) ήταν 67,18 ± 5,04 mg GAE g-1DW, σημαντικά υψηλότερη από αυτή που πραγματοποιήθηκε με LTTM ή με υδατική αιθανόλη 80%. Ο ρυθμός εκχύλισης επιβραδύνθηκε παρουσία CD, αλλά επιβεβαιώθηκε υψηλότερη ικανότητα εκχύλισης του LTTM/CD υποδηλώνοντας έτσι ότι δεν υπήρχε εκλεκτική εκχύλιση και η CD ενήργησε ως ενισχυτικό εκχύλισης.Τέλος τα εκχυλίσματα που ελήφθησαν με τη χρήση LTTM και ενός συνδυασμού LTTM/CD αποθηκεύτηκαν σε διάφορες θερμοκρασίες για περίοδο 18 ημερών. Η αντιοξειδωτική τους δράση (AAR) παρουσίασε σταθερή μείωση ενώ η παρουσία της ΗΡ-β-CD επιβράδυνε την μείωση αυτή. Η χρήση φασματομετρίας μάζας έδειξε ότι μετά από αποθήκευση επί 18 ημέρες στους 50 °C, οι κύριες γλυκοσίδες κερσετίνης που εμφανίζονται σε MoL υπέστησαν εκτεταμένη αποικοδόμηση.